FI
17.7.2023
Euroopan unionin virallinen lehti
C 252/73
Kanne 25.5.2023 – UC Rusal v. neuvosto (Asia T-292/23) (2023/C 252/87) Oikeudenkäyntikieli: englanti Asianosaiset Kantaja: United Company Rusal MKPAO (UC Rusal) (Kaliningrad, Venäjä) (edustajat: asianajajat N. Tuominen ja L. Engelen) Vastaaja: Euroopan unionin neuvosto
Vaatimukset Kantaja vaatii unionin yleistä tuomioistuinta — kumoamaan SEUT 263 artiklan nojalla osittain (1) rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 13.3.2023 annetun neuvoston päätöksen (YUTP) 2023/572 (1) ja Ukrainan alueellista koskematto­ muutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 13.3.2023 annetun neuvoston täytäntöönpa­ noasetuksen (EU) 2023/571 (2) sekä (2) kyseisten säädösten muuttamista ja kumoamisesta annettavat myöhemmät neuvoston päätökset (YUTP) ja neuvoston täytäntöönpanoasetukset siltä osin kuin kantaja yksilöidään Deripaskan omistamaksi — velvoittamaan neuvoston korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kolmeen kanneperusteeseen.
1) Ensimmäisessä kanneperusteessa vedotaan ilmeiseen arviointivirheeseen siksi, että kantajan nimi sisällytettiin perusteluissa niiden henkilöiden luetteloon, joihin sovelletaan rajoittavia toimenpiteitä.
2) Toisen kanneperusteen mukaan puolustautumisoikeuksia ja oikeutta tulla kuulluksi on loukattu siitä syystä, ettei kantajalle annettu todellista mahdollisuutta käyttää puolustautumisoikeuksiaan, erityisesti oikeutta tulla kuulluksi.
Kun otetaan huomioon puolustautumisoikeuksien ja oikeussuojaa tuomioistuimissa koskevan oikeuden välinen läheinen suhde, myös kantajan oikeutta tehokkaaseen oikeussuojaan on loukattu.
3) Kolmannella kanneperusteella väitetään, että riidanalaiset toimenpiteet ovat kohtuuttomia ja niillä loukataan kantajan Euroopan unionin perusoikeuskirjan 16 ja 17 artiklaan perustuvia oikeuksia.
(1) (2)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 13.3.2023 annettu neuvoston päätös (YUTP) 2023/572 (EUVL 2023 L 75I, s. 134).
Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 13.3.2023 annettu neuvoston täytäntöönpa­ noasetus (EU) 2023/571 (EUVL 2023 L 75I, s. 1).
Kanne 25.5.2023 – EuroChem Group v. neuvosto (Asia T-293/23) (2023/C 252/88) Oikeudenkäyntikieli: englanti Asianosaiset Kantaja: EuroChem Group AG (Zug, Sveitsi) (edustajat: asianajajat N. Tuominen ja M. Krestiyanova)